Солтүстік-Батыс Жетібай кен орны — Қазақстан Энциклопедиясы
"Солтүстік-Батыс Жетібай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Солтүстік-Батыс Жетібай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Солтүстік-Батыс Жетібай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 255
TEXT: Қазақстан Энциклопедиясы кен орны Солтүстік-Батыс Жетібай кен орны - Оңтүстік Маңғыстау ойысымындағы мұнай кен орны. Құрылым 1965-1968 жылдары анықталды. 1970-1971 жылдары нақтыланды. Іздестіру жұмыстары 1969 жылы басталды. 1974 жылы ортаңғы және төменгі юраның шөгінділерінде мұнайдың шағын жатындары ашылды. Өнеркәсіптік өнімділік 1984 жылы төменгі триастың оленек жікқабатының шөгінділерінде анықталды. Маңғыстау облысында, Жетібай кен орнының солтүстік-батыста 25 кмде орналасқан. Солтүстік-батыс бағытта созылған брахиантиклиналь қатпардағы көтерілімнің өлшемдері 4100 м-лік тұйықтаушы изогипса бойынша 5 х 2, 5 км, амплитудасы 150-200 м. Бір жатын жинауыштарының беті бойынша қатпар өлшемдері 1, 5 x4, 5 км, басқа жатындардікі 2 x0, 4 км. Жатындардың екеуі де мұнайлы. Бір жатын қойнауқаттық, литологиялық тұрғыдан қалқаланған, екіншісі - қойнауқаттық күмбезді. Қуысты және қуысты-ұралы, аралас типті жинауыштардың ашық кеуектілігі екі жатын үшін 9%-дан аспайды, өтімділігі 0, 00-1/ мкм 2. Жатындардың биіктігі 18 және 34 м. Жалпы қалыңдығы 11, 8 және 19, 6 м, тиімдісі 2, 1 және 10, 4 м, мұнайға қаныққаны 2, 1 және 7, 6 м. Мұнайға қанығу коэффициенттері 0, 55 және 0, 57. Су-мұнай жапсарлары -3126 және 3220 м-лік белгілерде қабылданған. -994 және -796 м динамикалық деңгейлердегі мұнайдың бастапқы шығымдары 3, 6-8, 6 м 3/тәу дейін жетті. Қойнауқаттық мұнайдың газға қаныққандығы 24, 1 м 3/т. Жатындардың температурасы 118°С. Мұнайдың тығыздығы 867 кг/м 3. Мұнайы аз күкіртті, мол парафинді, 10%-дан астам силикагель шайырлар мен асфальтендер бар. Еріген газдың метаны - 44%, этаны - 16, 6%, пропаны - 20, 4%, изобутаны - 3, 9%. Азот мөлшері 1, 1%-дан аспайды. Хлоркальцийлі типті қойнауқат суларының минералдылығы 39, 7 г/л, құрамында йод, бром, бор, литий, стронций бар. Қазақ энциклопедиясы
